CELEX: 62008TN0111
Language: hu
Date: 2008-03-01 00:00:00
Title: T-111/08. sz. ügy: 2008. március 1-jén benyújtott kereset – MasterCard és társai kontra Bizottság

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/26
            
         2008. március 1-jén benyújtott kereset – MasterCard és társai kontra Bizottság
   (T-111/08. sz. ügy)
   (2008/C 116/47)
   Az eljárás nyelve: angol
   Felek
   
      Felperesek: a MasterCard Inc. (Purchase, Egyesült Államok), a Mastercard International Inc. (Purchase, Egyesült Államok) és a Mastercard Europe SPRL (Waterloo, Blegium) (képviselők: B. Amory, V. Brophy és S. McInnes, ügyvédek és T. Sharpe, QC)
   
      Alperes: az Európai Közösségek Bizottsága
   Kereseti kérelmek
   A felperesek azt kérik az Elsőfokú Bíróságtól, hogy:
   
               —
            
            
               nyilvánítsa elfogadhatónak a jelen keresetet;
            
         
               —
            
            
               semmisítse meg a határozat egészét, illetve másodlagosan semmisítse meg a határozat 3., 4., 5., és 7. cikkét;
            
         
               —
            
            
               kötelezze a Bizottság a jelen eljárás költségeinek viselésére, ideértve a felperesek költségeit is.
            
         Jogalapok és fontosabb érvek
   A jelen keresettel a felperesek a 2007. december 19-én hozott C(2007) 6474 végleges bizottsági határozat (COMP/34.579 MasterCard-ügy, COMP/36.518 EuroCommerce-ügy, COMP/38.580 kereskedelmi kártyák (MasterCard) ügy) megsemmisítését, illetve másodlagosan a határozat a vele szemben előírt megoldásra vonatkozó különös rendelkezéseinek megsemmisítését kérik arra hivatkozva, hogy a Bizottság a határozat meghozatalánál tévesen alkalmazta a jogot, egyáltalán nem, vagy nem megfelelően indokolta a határozatot, valamint a tényekkel kapcsolatos mérlegelési hibát vétett. Ezen túlmenően a kereset a felperesek védelemhez való jogának a Bizottság vizsgálata során történt megsértésére hivatkozik. A felperesek különösen az alábbi jogalapokra hivatkoznak, amelyek az EK 229. cikken, az EK 230. cikken, valamint az EK 253. cikken, továbbá a közösségi jog elvein alapulnak.
   Először is a felperesek álláspontja szerint a Bizottság jogi és ténybeli hibát vétett azzal, hogy a) nem határozta meg megfelelően az EK 81. cikk (1) bekezdése és az EGT-megállapodás 53. cikke (1) bekezdésének a) pontja értelmében a versenykorlátozás mibenlétét, b) nem alkalmazott megfelelő kritériumot a fent hivatkozott rendelkezés alkalmazásának objektív szükségességének megállapítása tekintetében.
   Másodszor is a felperesek arra hivatkoznak, hogy a Bizottság jogi és ténybeli hibát vétett annak megállapításával, hogy a „MasterCard Payment Organisation” az EK 81. cikk (1) bekezdése és az EGT-megállapodás 53. cikke (1) bekezdésének a) pontja értelmében vállalkozások társulásának minősül, és ezért a határokon átnyúló bankközi díj és az ezzel kapcsolatos szabályok e társulás döntésének minősülnek.
   Harmadszor a felperesek azzal érvelnek, hogy a Bizottság megsértett bizonyos lényeges eljárási követelményeket, és az általa előírt megoldás és végrehajtási intézkedések aránytalanok.
   A felperesek továbbá arra hivatkoznak, hogy a Bizottság jogellenesen magas bizonyítási mércét követel az EK 81. cikk (3) bekezdés feltételeinek való megfelelés bizonyítása érdekében.